Nõmme vana apteek

pisi
pisi
Nõmme vana apteek oli apteek Tallinnas Nõmme linnaosas aadressil Mai tänav (endine Apteegi) 4 Nõmme raudteejaama lähedal. Apteegi Nõmmel avas proviisor Arnold Trossin 1910. aasta mais. 1940. aasta sügisel apteek natsionaliseeritiNõmme linnaosa ajaleht: Nõmme apteek tähistab sajandat sünnipäeva..

1992. aasta märtsis muutus apteegi omandivorm ja moodustati AS Nõmme Vana Apteek. Alates 19. aprillist 2006 kuulus Nõmme Vana Apteek Koduapteegi osaühingule.

Aastast 1995 on Nõmme vanima apteegi hoone muinsuskaitse allHoone, milles asub Nõmme vanim apteek. Kultuurimälestiste riiklik register..

2011. aasta märtsis kolis apteek äsja valminud Nõmme Tervisekeskuse hoonesse.

15. mail 2013 müüs Tallinna linn apteegi endised ruumid ehk Mai tänav 4 hoone esimese korruse 121 061 euro eest kinnisvarafirmale TCM Grupp. TCM Grupp võõrandas 139 ruutmeetril asuva korteriomandi edasi eraisikule.

Nõmme vana apteegi läheduses asub Mai park.

 Viited 

 Välislingid 

Kategooria:Nõmme linnaosa ehitised
Kategooria:Eesti apteegid
Kategooria:Tallinna kultuurimälestised